**Modelul Duluth: Factorii care se vor lua în considerare la inițierea unui program de intervenție pentru agresori**

Primul pas în inițierea programului de intervenție pentru agresori este de a evalua cu atenție obiectivele programului pentru a se asigura faptul că în această activitate siguranța victimei este esențială. Michael Paymar, coordonatorul responsabil de formare din cadrul proiectului de intervenție în cazul abuzului la domiciliu din Duluth, sugerează următoarele principii și orientări ale programului de intervenție pentru agresori. Lista nu este exhaustivă, dar oferă un bun punct de plecare pentru acei care intenționează să creeze un program de intervenție pentru agresori.

**Scopurile programului**

* Asigurarea siguranței partenerilor persoanelor din grupul participant la program.
* Activitate în vederea stopării violenței în familie prin educarea unui culturi a reținerii.
* Asigurarea faptului că programul respectiv derulează în cooperare cu sistemul de justiție, cu prestatorii serviciilor umane și cu programele pentru femeile agresate.
* Învățarea de către agresori a metodelor de alternativă celor de constrângere, control și comportament violent în relațiile intime.

**Filozofia programului**

* Violența este un act intenționat.
* Bătăile sunt un sistem de comportamente abuzive, care sunt utilizate pentru menținerea controlului.
* În multe culturi se susține poziția dominantă a bărbatului în familie.
* Anumiți bărbați se pot schimba .
* Întotdeauna există alternative la violență cu excepția cazurilor de apărare legitimă.

**Conținutul programului**

* Participanții vor trebui să-și asume o deplină responsabilitate pentru comportamentul lor.
* Facilitatorii programului vor sfida cu respect părerile și atitudinile sexiste.
* Grupurile respective vor sprijini bărbații în efortul lor de schimbare a comportamentului de control și violent.
* Facilitatorii vor sfida atitudinea de minimalizare, negare și acuzare.
* Procesul de grup trebuie să se caracterizeze de compasiune dar nu și de complotare .
* Facilitatorii îi vot învăța pe bărbați să dezvolte o relație cu o femeie în baza principiului de egalitate.

**Activități de implicare a femeilor agresate și a adăposturilor**

* Programele respective nu vor concura cu programele de adăpost în ceea ce privește obținerea finanțării.
* Vor fi implicați avocați în elaborarea politicilor programului ce țin de siguranța partenerului.
* Se vor introduce proceduri de comunicare cu adăpostul în ceea ce privește siguranța partenerului.
* Partenerii vor fi înștiințați și li se vor oferi informație detaliată cu privire la programul pentru agresori.
* Programele respective nu vor căuta să extragă informație despre partenerii participanților la program dacă nu a existat oportunitatea de studiere a planului de siguranță și dacă nu s-a stabilit contactul cu adăpostul .

**Contractul semnat cu infractorii**

* Participanții vor respecta toate condițiile de probațiune și cele din ordonanța de protecție emisă de judecată.
* Judecata va fi informată despre actele de violență și încălcarea ordonanțelor de protecție produse în grupul participanților.
* Participanții vor semna un contract de furnizare a informației și participare la program.
* Vor fi acceptați în grupul respectiv doarparticipanții debarasați de alcoolism și de dependență de droguri.
* Participanții nu vor folosi un limbaj rasist sau sexist.

**Consecințele încălcării contractului**

* Nerespectarea condițiilor contractului vor duce la suspendarea participării la grup și instanța de judecată va fi informată despre acțiunea față de acest participant .
* Voluntarii nu se vor trata în mod diferit față de infractorii îndreptați de judecată în acest grup .
* Personalul din program ar putea depune mărturii în timpul audierilor de revocare sau de revizuire cu privire la încălcarea condițiilor contractului.

**Evaluarealetalității**

* Personalul din program va cerceta toate amenințările actuale și cele din trecut.
* Amenințările cu omorul sau suicidul vor fi examinate riguros.
* Victima / adăpostul vor fi înștiințate de faptul că un oarecare participant la grup este obsedat de urmărirea partenerei sau a practicat acest lucru.
* Victima / adăpostul vor fi avertizate dacă infractorul reacționează la ordonanța de protecție sau la pronunțarea divorțului într-un mod periculos.
* Victima / adăpostul / organele de drept vor fi înștiințate atunci când infractorul face amenințări cu privire la copii.
* Personalul din program va discuta cazurile critice cu facilitatorii și avocații.

**Cerințe față de facilitatorii grupului**

* Facilitatorii vor fi persoane care nu practică violența în propria lor viață.
* Facilitatorii vor fi minuțios instruiți în cadrul unui model de instruire și o perioadă de timp vor lucra împreună cu un facilitator experimentat.
* Atunci când este posibil poate să existe și un co-facilitator de grup, adică facilitatorii să fie un bărbat și o femeie.
* Facilitatorii no vor comunica sau acționa într-un mod care să promoveze sexismul sau acuzarea victimei.
* Facilitatorii vor fi deschiși să facă o auto-evaluare și să primească feedback de la persoanele de monitorizare și de la supervizori cu privire la abilitățile lor de facilitare, complicitate accidentală și chestiunile de control.

**Programele de evaluare**

* În elaborarea instrumentelor de evaluare vor fi implicate programele pentru femeile agresate.
* Înainte ca partenera unui participant la grup să fie întrebată să evalueze progresul realizat, programul trebuie să se asigure de siguranța acesteia.
* Evaluarea se va centra pe siguranța femeii agresate, responsabilizarea participantului și schimbările realizate de infractor.
* Se va face evaluarea periodică a tuturor practicilor și politicilor.

**Darea de seamă în fața comunității**

* Programele respective vor lucra în cooperare cu programele pentru femeile agresate în vederea reformării practicilor sistemului de justiție, sistemului de aplicare a legislației și a altor instituții de intervenție.
* Comunitățile persoanelor de culoare, organizațiile de cartier, grupurile de persoane gay și lesbiene, cât și alte părți interesate, vor revizui politicile și procedurile respective.
* Programele respective vor discuta și lucra împreună cu organizațiile ce activează în scopuri de reducere a violenței, părtinirii și rasismului.

*Extras* din lucrarea lui Michael Paymar, ”Să punem capăt violenței: Să ajutăm bărbații să stopeze abuzul la domiciliu (2000)”.